Formann for Vietnams nasjonalforsamling

Formannen for Vietnams nasjonalforsamling () er leder for parlamentet.

Parlamentet er ifølge Vietnams grunnlov «folkets øverste representative organ, statsmaktens øverste organ ..., det eneste organ som har konstitusjonelle og lovgivende rettigheter».

Formannen blir valgt av Nasjonalforsamlingens medlemmer. Den stående komitéen, som formannen er medlem av, er et permanent organ, som kontrollerer forsamlingens aktiviteter når den ikke har sesjon. Formannen og de andre medlemmene av den stående komitéen må fratre sine verv når Nasjonalforsamlingen oppløser seg selv, som den vanligvis gjør hvert femte år.

Formannen presiderer over Nasjonalforsamlingens møter. Han eller hun verifiserer lover og resolusjoner, som Nasjonalforsamlingen har vedtatt, gjennom å signere dem. Formannen leder den stående komitéens aktiviteter, organiserer dens eksterne forbindelser med andre statsorganer og er ansvarlig for å opprettholde de vennskapelige forbindelsene mellom komitéens medlemmer.

Nasjonalforsamlingens medlemmer har rett til å stille formannen spørsmål.

Formannsvervets myndighet og prestisje har variert i årenes løp. De to første innehaverne av vervet, Nguyễn Văn Tố og Bùi Bằng Đoàn, var for eksempel ikke medlemmer av kommunistpartiet, mens den fjerde formannen, Trường Chinh, ble rangert som nummer to i politbyråets hierarki. Av de ti personene, som har ledet Nasjonalforsamlingen, har fem vært medlemmer av politbyrået. Formann per 29. september 2019 er Nguyễn Thị Kim Ngân, og hun er rangert som nummer tre i politbyråets hierarki.

Historie 
Den første lederen for Nasjonalforsamlingens stående komité var vitenskapsmannen Nguyễn Văn Tố. Han var ikke medlem av kommunistpartiet. Under hans formannskap dannet Nasjonalforsamlingen Den demokratiske republikk Vietnams første regjering 30. mars 1946.

Nguyễn Văn Tố ble etterfulgt i vervet 9. november 1946 av Bùi Bằng Đoàn, en poet. Selv om han aldri var medlem av kommunistpartiet, var han en dedikert revolusjonær.

Tôn Đức Thắng etterfulgte Bùi Bằng Đoàn som leder i 1955 og var den første lederen som var medlem av kommunistpartiet.

Trường Chinh ble den fjerde og lengst sittende formann for Nasjonalforsamlingen i Vietnams historie. Han innehadde vervet 1960–1981, da han ble Statsrådets formann, en nyopprettet stilling.

Nguyễn Hữu Thọ, en sørvietnameser, etterfulgte Trường som Nasjonalforsamlingens formann i 1981, men han var ikke medlem av politbyrået. Nguyễn Hữu Thọ gikk av som formann i 1987 og ble etterfulgt av Lê Quang Đạo, som heller ikke var medlem av politbyrået. I likhet med Nguyễn Hữu Thọ varte Lê Quang Đạos tjenestetid kun én mandatperiode.

Nông Đức Mạnh ble valgt som formann i 1992 og innehadde vervet fram til 2001. Han var den første formannen som hadde minoritetsbakgrunn (tay) og var den første formann siden Trường som var medlem av politbyrået.

Nông gikk av i 2001 og ble etterfulgt av Nguyễn Văn An, som tjenestegjorde som formann 2001–2006.

Nguyễn Phú Trọng ble 26. juni 2006 valgt som formann, der et flertall på 84.58% av Nasjonalforsamlingens medlemmer stemte for ham.

Nguyễn Phú Trọng gikk av i 2011, da han ble valgt til stillingen som generalsekretær for sentralkomitéen til Vietnams kommunistparti, og ble etterfulgt av  Nguyễn Sinh Hùng.

Nguyễn Sinh Hùng gikk av 31. mars 2016 og ble etterfulgt av Nguyễn Thị Kim Ngân. Hun er den første kvinnen som innehar vervet.

Liste

Fotnoter

Referanser 

Formennenes navn og embetstid ble hentet fra denne kilden:

Bibliografi 

 
 
 
  
 
 

Vietnam